
HOTĂRÂRE

privind executarea Hotărârii CO nr. 134 din 23 decembrie 2015
În conformitate cu prevederile art. 56 alin. 6-9, art. 58 lit.c), art. 60, art. 63 din Codul audiovizualului al Republicii Moldova, în baza cap. VI pct. 1-4, pct. 3 lit. b), cap. VII pct. 2 lit. c), cap. IX, cap. X din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013 şi în baza pct. 35-42 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, modificat prin Hotărârea Consiliului de Observatori nr. 11 din 17.03.2015 
Consiliul de Observatori 
HOTĂRĂŞTE:
1. Preşedintele al IPNA Compania „Teleradio-Moldova” preavizează toți locatarii despre faptul că în urma aprobării Hotărârii nr.90 din 21.08.2015 și a prezentei hotărâri, în termen de 1 lună urmează să fie perfectate toate contractele de locațiune, conform contractului-model aprobat de CO.

2. Toate contractele vor fi semnate pentru un termen de până la 31 decembrie 2016.

3.  Înainte de semnarea contractului de locațiune, Locatarul prezentă Extrasul Camerei Înregistrării de Stat care atestă lista fondatorilor și administratorilor, va fi semnat un Act de verificare între părți care va dovedi creanțele locatarului și se va semna un Acord adițional de stingere a datoriei în etape/tranșe, cu aplicarea sancțiunilor pentru fiecare zi de neachitare a datoriei.

4. Locatarii care nu vor dori să perfecteze contracte după modelul nou, vor fi atacați în instanțele judecătorești pentru încasarea datoriei, penalităților și venitului ratat, inclusiv cu solicitarea aplicării măsurii de asigurare prin evacuarea forțată a locatarului.

5. La îndeplinirea sarcinilor de mai sus, CO vor fi transmite spre aprobare în formă de tabel lista locatarilor cu indicarea – denumirii agentului economic, adresei juridice, codului fiscal, spațiului ce urmează a fi închiriat, chiriei lunare, sumei datoriei, perioadei de rambursare a datoriei, acordului de reeșalonare a datoriei și penalității.

Prezenta hotărâre a fost adoptată cu votul a 7 membri ai Consiliului de Observatori:  PRO - D.Deleu; L.Gurez; P.Grozavu; V.Țapeș; L.Vasilache; L.Călugăru; S.Nistor.  

